
	בדוא"ל

	מבלי לפגוע בזכויות


לכבוד 
אדל לרדן, עו"ד
דרור וידוצ'ינסקי – משרד עורכי דין
באמצעות דוא"ל

ח"נ שלום רב,
					

		הנדון: ת"א 60493-11-23 עזבון המנוחה PROCA ואח' נ' המרכז הרפואי סורוקה
						מספרכם: (0- 3835)-7
											
בהמשך למכתבכם ובהמשך לשיחותינו הריני מתכבד לפנות ולהשיבכם כדלקמן:
1. בטרם תצויין הדרישה הכספית אתכבד לצרף את המסמכים הבאים:
1. חוזה עבודה.
2. אשרת עבודה בענף הסיעוד.
3. בקשת בתה (הגב' דורינה) לאפוטרופסות בתקופת האשפוז.
4. רשימת טיסות חלקית לצורך הטיפול במנוחה.
5. אישור נוטריוני – מעמד יורש לצורך הסדרת הטיפול במנוחה.
6. אישור בגין תשלום שכירות בסמוך למועד.
7. אישור בדבר ימי אשפוז.

2. כפי שיפורט להלן, הצעה זו אינה לצרכי פשרה בלבד כאמור בשיחתנו הטלפונית.

3. כידוע, המנוחה אזרחית מולדובה עבדה בארץ כמטפלת סיעודית. שכרה הסתכם בסך של 4,650 ₪ לחודש (בערכי 2015) בנוסף לסך של כ-200-300 ₪ במזומן שניתנו לה מדי שבוע. 

4. בנוסף, המנוחה הייתה שולחת כספים לבתה וסייעה לה.

5. אלמלא מותה הייתה המנוחה ממשיכה לעבוד בהתאם להכשרתה וניסיונה ושכרה היה מאמיר בהתאם (הן בארץ והן באירופה).

6. לצרכי פשרה בלבד, בשלב זה, אוכל להמליץ בפני מרשתי כמפורט:

7. הפסדי שכר לעבר בסך של 353,000 ₪.

8. הוצאות ועזרת הזולת – נסיעות הבת ממולדובה לישראל הלוך ושוב (מספר פעמים), לרבות הוצאות דיור, אובדן השתכרות ויתר הנזקים שנגרמו למיטיבה בעטיה של ההתרשלות בסכום גלובאלי בסך של 65,000 ₪.

9. הפסד השתכרות בשנים האבודות 204,848 ₪ - על בסיס שכר מינימלי של 6,500 ₪ לחודש עד לגיל הפרישה.

10.  הפסד פנסיוני והפסד קצבאות –  על בסיס גלובאלי – 70,000 ₪. 

11. כאב וסבל, קיצור תוחלת חיים ואובדן הנאות החיים – 750,000 ₪.

	הפסדי שכר בעבר
	353,000 ₪ 

	הפסד בשנים האבודות
	204,848 ₪ 

	הפסד פנסיוני וקצבאות
	70,000 ₪ 

	הוצאות ועזרת הזולת בתקופת האשפוז
	65,000 ₪

	ראש נזק לא ממוני
	750,000 ₪ 

	סה"כ:
	1,442,848 ₪ 



*על הסך האמור יש להוסיף שכ"ט עו"ד ומע"מ.

12. כפי שניתן להיווכח וכאמור בשיחתנו, המדובר הוא בהצעה בערכי מינימום לצרכי פשרה בלבד הרלוונטית לשלב זה בלבד.

13. לעיונכם, טיפולכם המסור וקבלת עמדתכם העניינית אודה.

